Yingluck Shinawatra (lair 21 Juni 1967) inggih punika tiyang èstri ingkang pisanan ingkang sampun jumeneng nata minangka mahamantri Thailand. Yingluck Shinawatra punika rayinipun tilas mahamantri Thailand Thaksin Shinawatra. Panjenenganipun kalebet lulusan babagan ngèlmu pulitik lan administrasi bisnis, lan angsal gelar master ing Universitas Negeri Kuntucky, Amérikah Sarékat. Yingluck Shinawatra gadhah kaunggulan inggih punika saé anggènipun gesang ing bebrayan, satunggalipun kaunggulan personal ingkang ndadosaken Yingluck Shinawatra saged ngalahaken Abhisit Vejjajiva ing pemilu.
Prosès kampanye déning parté pulitik Phue Thai ingkang dipunpandhégani Yingluck Sinawarta nawakaken Visi Thailand 2020.
Rayinipun Thaksin Shinawatra, tilas PM ingkang dipungulingaken déning militèr gangsal taun kapengker, kadosipun badhé ngadhepi alangan kalebet dobrakan tradisi tiyang jaler ingkang tansah dados mahamantri.

Karier 
Yingluck Shinawatra naté dados présidhèn Advanced Info Service (AIS), satunggalipun operator selular paling ageng ing Thailand sadèrèngipun dipunsadè dhateng Tamasek saking Singapura. Yingluck Shinawatra ugi naté dados Présidhèn SC Asset, perusahaan kagunganipun kulawarga Shinawatra. Yingluck ugi dados bendhahara Parte Puea Thai ingkang dipunyasa dhening Thaksin Shinawatra.

Kulawarga 
Yingluck Shinawatra palakrami kaliyan Anusom Amornchat lan patutan satunggal, Pipe.

Cathetan suku

Pranala njawi 

Artikel mawa basa krama
Lair 1967

Perdhana Mentri Thailand